

**ประกาศสภาเทศบาลตำบลกรูด**

**เรื่อง ขอเชิญเข้าร่วมรับฟังการประชุมสภาเทศบาลตำบลกรูด**

**สมัยวิสามัญ สมัยที่ 1 ครั้งที่ 2 ประจำปี 2563**

>>>>>>>>>>>>>>>>>>

ตามที่สภาเทศบาลตำบลกรูด ได้รับความเห็นชอบจากนายอำเภอกาญจนดิษฐ์ ปฏิบัติหน้าที่แทนผู้ว่าราชการจังหวัดสุราษฎร์ธานี อาศัยอำนาจตามคำสั่งจังหวัดสุราษฎร์ธานี ที่ 8929/2561 ลงวันที่ 28 ธันวาคม 2561 ประกอบกับพระราชบัญญัติเทศบาล พ.ศ.2496 แก้ไขเพิ่มเติมถึง (ฉบับที่ 14) พ.ศ.2562 ตามนัยมาตรา 26 ประกอบข้อ 36 (2) ของระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 และแก้ไขเพิ่มเติม (ฉบับที่ 2) พ.ศ.2554 ให้เรียกประชุมสภาเทศบาลตำบลกรูด สมัยวิสามัญ สมัยที่ 1 ประจำปี ๒๕63 ตั้งแต่วันที่ 9 กันยายน ๒๕63 เป็นต้นไป มีกำหนดไม่เกิน 15 วัน ตามประกาศอำเภอกาญจนดิษฐ์ เรื่อง เรียกประชุมสภาเทศบาลตำบลกรูด สมัยวิสามัญ สมัยที่ 1 ประจำปี 2563 ลงวันที่ 8 กันยายน 2563 นั้น ประกอบกับพระราชบัญญัติข้อมูลข่าวสารของทางราชการ พ.ศ. ๒๕๔๐ และตามความในข้อ ๒๔ แห่งระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ. ๒๕๔๗ แก้ไขเพิ่มเติม (ฉบับที่ 2) พ.ศ. 2554 กำหนดให้ประชาชน สามารถรับรู้ข้อมูลข่าวสารเกี่ยวกับการดำเนินการต่างๆ ของรัฐ เพื่อให้ประชาชนสามารถแสดงความคิดเห็นหรือใช้สิทธิได้อย่างถูกต้อง และเป็นการส่งเสริมการมีส่วนร่วมของประชาชนตามระบอบประชาธิปไตย เปิดโอกาสให้ประชาชนได้มีส่วนร่วมในการรับฟังการประชุมสภาเทศบาลตำบลกรูด

ดังนั้น สภาเทศบาลตำบลกรูด **จึงขอเชิญชวนประชาชนผู้สนใจทุกท่าน** เข้าร่วมรับฟังการประชุมสภาเทศบาลตำบลกรูด สมัยวิสามัญ สมัยที่ 1 ครั้งที่ 2 ประจำปี ๒๕63 **วันที่ 21 กันยายน ๒๕63 เวลา ๑๐.๐๐ น. ณ ห้องประชุมเทศบาลตำบลกรูด**

จึงประกาศมาให้ทราบโดยทั่วกัน

ประกาศ ณ วันที่ 16 เดือนกันยายน พ.ศ. ๒๕63

(นายทัตพล เพชรจำเริญ)

ประธานสภาเทศบาลตำบลกรูด